Die groot koekiedebat: Is Oreos veganisties of nie? - Goeie Huishouding
Tuis » Die groot koekiedebat: Is Oreos veganisties of nie?
Die groot koekiedebat: Is Oreos veganisties of nie?
Om na veganisme oor te gaan beteken nie jy hoef van ál jou gunsteling-snoepgoed af te sien nie! Deur Jamie Ballard
Daar is talle skyfies, lekkers en ander snoepgoed wat toevallig nie vleis- of suiwelprodukte bevat nie. Maar is Oreos een daarvan?
Die bestanddele op die verpakking is as volg: ongebleikte verrykte meel, suiker, palm- en/of klapperolie, kakao, hoëfruktose-mieliestroop, suurdeeg, mielieblom, sout, soja-lesitien, vanillien, en onversoete sjokolade. Daar is dus géén sprake van melk, eiers, botter of ander suiwelprodukte nie, wat jou laat dink dat Oreos moontlik veganisties kan wees. Maar dis nie die hele storie nie . . .
Oreo-koekies is ongelukkig NIE veganisties NIE. Dit staan selfs op die Oreo-webwerf. "Oreos het melk as 'n kruiskontak en is daarom nie vir veganiste geskik nie." Dit beteken klein hoeveelhede melk kon dalk tydens die vervaardiging met die koekies in aanraking gekom het of met die toerusting wat gebruik word om Oreos te maak. Daar is dus geen waarborg dat jy nie eens 'n titseltjie melk sal inneem wanneer jy jouself met 'n pakkie Oreos bederf nie.
Aan die ander kant is dit nou ook nie asof jy 'n hele glas melk drink nie. Daardie "moontlike bietjie" is waarskynlik bitter min. As dit jou steeds pla kan jy altyd jou eie tuisgemaakte vegansitiese Oreos maak. Dit bevat boonop baie minder verwerkte bestanddele as dié wat jy in die winkel koop.